nahid-hub/BLUGE-bengali-wikipedia-section-title-prediction huggingface dataset:
বারোতাং দ্বীপের অপর একটি নাম হল রাঁচিওয়ালা দ্বীপ। উনিশ শতকের শেষের দিকে, রাঁচি শহরে রাজনৈতিক অভ্যুত্থান শুরু হয়েছিল। সেখানকার অনেক স্থানীয় লোক খ্রিস্টধর্মে ধর্মান্তরিত হয়ে মিশনারিদের কাছে আশ্রয় চেয়েছিল। ব্রিটিশরা আন্দামান ও নিকোবর দ্বীপপুঞ্জের বনাঞ্চলের ভবিষ্যত সম্ভাবনা উপলব্ধি করে, ধর্মান্তরিতদের ফসল চাষের জন্য বারোতাং দ্বীপে পাঠিয়ে দেয়। রাঁচি থেকে আসা শ্রমিকরা সেখানে বসতি স্থাপন করে এবং নিজেদের জীবন নতুন করে শুরু করে। ১৯৮৫ সালে আন্দামান প্রণালীর পূর্ব প্রবেশদ্বারে একটি বাতিঘর চালু করা হয়েছিল।

সঠিক অনুচ্ছেদ শিরোনাম কোনটি?
titleA. জনসংখ্যার উপাত্ত
titleB. পর্যটন
titleC. প্রশাসন
titleD. ইতিহাস
উত্তর: titleD
পানিচক্রের প্রভাবে পর্বতের গায়ে বরফ জমে, সেই বরফ গলা পানি পর্বতের গা থেকে নেমে আসে। এভাবে নদীর সৃষ্টি হয়। নদীর এই পানি সমুদ্রের দিকে ধাবিত হয়। সাধারণত সমুদ্রের কাছাকাছি অংশে নদীর পানি তীব্র গতিতে ছুটে চলে। এছাড়াও বর্ষা মৌসুমে উজানে তীব্র বৃষ্টিপাত হলেও নদীর পানি বেড়ে যায়। তখন নদীতে স্রোতও বেড়ে যায়। নদীর এই তীব্র স্রোত ভাটার দিকে চলার পাশাপাশি নদীর পাড় আঘাত করতে থাকে। পানির এই ক্রমাগত তীব্র আঘাতে নদীতীরবর্তী ভূভাগ ক্ষয় হতে থাকে। একসময় মাটি ক্ষয় হতে হতে যখন উপরের মাটির ভার সহ্য করতে পারে না, তখন উপরের অক্ষয় মাটিসহ নদীপাড়ের বিশাল অংশ বা চাড়া নদীর মধ্যে ভেঙে পড়ে। এসব কারণে ভাঙন এলাকায় নদীর পানি হয় গলিত মাটিপূর্ণ, ঘোলা।

আরো একটি কারণে এমনটা হতে পারে। সাধারণত নদী, তার পানির গতিপথে কোনো বাধা পেলে তাতে তীব্র আঘাত করে। নদী, গতিপথ বদলাবার সময় যেদিকে গতি বদলায়, সেদিকের পাড়ে বারবার তীব্রগতিতে আঘাত করতে থাকে। সাধারণত উপকূল এলাকা পলিগঠিত হওয়ায়, নরম পলিমাটির স্তর সেই আঘাত সহ্য করতে না পেরে ভেঙ্গে পড়ে। এভাবে নদী একদিকের পাড় ভাঙতে থাকলেও অপর দিক থেকে গতি বদলে নেয় বলে অপর দিকে গলিত পলিমাটি নিয়ে জমা করতে থাকে। তাই নদীভাঙনের মাধ্যমে নদীর একপাড় ভাঙে, আরেক পাড় গড়ে।

সঠিক অনুচ্ছেদ শিরোনাম কোনটি?
titleA. ভোলা
titleB. বাংলাদেশের নদীভাঙন
titleC. বিবরণ
titleD. নিঝুম দ্বীপ
উত্তর: titleC
ইমপ্রোভাইজড এক্সপ্লোসিভ ডিভাইস একটি বোমা যা প্রচলিত সামরিক পদ্ধতি ব্যতীত অন্যভাবে নির্মিত। আইইডি সামরিক সদস্য, যানবাহন,স্থাপনা প্রভৃতির ক্ষতি সাধনের জন্য ব্যবহৃত হয়।কিছু ক্ষেত্রে, আইইডিগুলি একটি বিরোধী পক্ষকে বিভ্রান্ত করতে,তাদের অগ্রযাত্রা ব্যাহত করতে বা বিলম্ব করতে ব্যবহৃত হয়।

আইইডি সাধারণত সামরিক বা বাণিজ্যিক বিস্ফোরক সহযোগে তৈরী করা হয়। তবে প্রায়শই উভয় প্রকারের সংমিশ্রণ ঘটে থাকে। তবে বাড়িতে তৈরি বিস্ফোরক হোমমেইড এক্সপ্লোসিভ (এইচএমই) এর ব্যবহারও হয় ।একটি এইচএমই ল্যাব একটি হোমমেড বিস্ফোরক ল্যাব, বা ভৌত অবস্থান যেখানে ডিভাইসগুলি তৈরি করা হয়েছে তা বোঝায়।

একটি আইইডির পাঁচটি উপাদান রয়েছে: একটি সুইচ (অ্যাক্টিভেটর), একটি ইনিশিয়েটর (ফিউজ), ধারক (দেহ), চার্জ (বিস্ফোরক), এবং একটি পাওয়ার উৎস (ব্যাটারি)।

সেনা বহনকারী যান বা ট্যাঙ্কের মতো সাঁজোয়া লক্ষ্যগুলোর বিরুদ্ধে শেইপড চার্জ ব্যবহার করা হয়।

আইইডি ডিজাইনের ক্ষেত্রে অত্যন্ত বৈচিত্র্য পরিলক্ষিত হয়।

অ্যান্টিপারসনেল আইইডিগুলিতে সাধারণত ক্ষত তৈরি করার জন্য পিন, বল বিয়ারিং এমনকি ছোট ছোট কাচ বা পাথরের মতো বস্তু থাকে।একবিংশ শতাব্দী ইম্প্রোভাইজড বিস্ফোরক ডিভাইস (আইইডি) আংশিকভাবে প্রচলিত সামরিক ল্যান্ডমাইনগুলি প্রতিস্থাপন করেছে।

আইইডি দ্বারা সৃষ্ট আঘাতের নাম দেওয়া হয়েছে "ডিসমাউন্টড কমপ্লেক্স ব্লাস্ট ইনজুরি" এবং এটি যুদ্ধে দেখা সবচেয়ে খারাপ বেঁচে যাওয়া আঘাত বলে মনে করা হয়।

আইইডিগুলি রিমোট কন্ট্রোল, ইনফ্রারেড বা চৌম্বকীয় ট্রিগার, চাপ-সংবেদনশীল বার বা ট্রিপ ওয়্যার সহ বিভিন্ন পদ্ধতি দ্বারা সক্রিয় করা হয়। কিছু ক্ষেত্রে, একাধিক আইইডি একসাথে চেইনে তারযুক্ত করা সড়কপথ ধরে ছড়িয়ে থাকা যানবাহনের একটি কনভয়ে আক্রমণ করার জন্য।

সঠিক অনুচ্ছেদ শিরোনাম কোনটি?
titleA. পটভূমি
titleB. প্রজেক্টিলেসগুলি (ইএফপি)
titleC. নৌকা
titleD. জৈবিক
উত্তর: titleA
১৯১৬ খৃষ্টাব্দে লেফটেনেন্ট কর্নেল সুরেশ প্রসাদ সর্বাধিকারী বেলগাছিয়া মেডিক্যাল কলেজের প্রথম সভাপতি এবং ডঃ রাধাগোবিন্দ কর এর প্রথম সম্পাদক নির্বাচিত হন। ১৯১৮ খৃষ্টাব্দে কলেজের সুষ্ঠ পরিচালনার লক্ষ্যে "মেডিক্যাল এডুকেশন সোসাইটি অব বেঙ্গল" নামে একটি সমিতি গঠিত হয়। নীলরতন সরকার ১৯২২ হতে ১৯৪১ খৃষ্টাব্দ অব্দি এর সভাপতি পদ অলংকৃত করেন। ১৯২৭ খৃষ্টাব্দে ডঃ উপেন্দ্রনাথ ব্যানার্জী হাসপাতালের প্রথম সুপারিন্টেন্ডেন্ট এবং ১৯৫১ খৃষ্টাব্দে ডঃ হীরেন্দ্র কুমার চ্যাটার্জী প্রথম সহ-অধ্যক্ষ নিযুক্ত হন। ১৯৫৮ খৃষ্টাব্দে পশ্চিমবঙ্গ সরকার এই প্রতিষ্ঠানকে অধিগ্রহণ করে।

সঠিক অনুচ্ছেদ শিরোনাম কোনটি?
titleA. প্রাতিষ্ঠানিক কৃতিত্ব
titleB. প্রশাসনিক ইতিহাস
titleC. প্লাটিনাম জয়ন্তী ভবন
titleD. দ্য ক্যালকাটা মেডিক্যাল স্কুল অ্যান্ড কলেজ অব ফিজিসিয়ানস অ্যান্ড সার্জেন্স অব বেঙ্গল
উত্তর: titleB
এটি চরিত্রায়ন করেছে দিলীপ জোশি। সে ধারাবাহিকটির মূল চরিত্র এবং তাকে ঘিরেই ধারাবাহিকটির কাহিনী তৈরি হয়। জেঠালাল খুব বেশি লম্বা নয়, তার ওজন বেশি এবং তার ছোট গোফ রয়েছে। সে একজন সৎ ব্যবসায়ী, আদর্শ ছেলে, স্বামী এবং পিতা। চরিত্রে সে একজন অযত্নবান, অলস প্রকৃতির মানুষ। সে খেতে ভালোবাসে ও তার প্রিয় খাদ্য হলো গুজরাটি খাবার "জালেবী (জিলাপি)" এবং "ফাফড়া"। অনেক সময় তার বাবা তাকে বকা দেয় দয়া এবং টাপুর প্রতি কড়া হওয়ার জন্য। যদিও সে তার বাবাকে ভয় পায় সে তার বাবার সম্মান করে এবং সবসময় যেখানে সেখানে তার বাবার পা ছুয়ে তার আশির্বাদ নেয়। সে টাপুর ব্যাপারে খুবই যত্নবান এবং "ভিড়ে" থেকে তাকে সবসময় রক্ষা করে যে টাপুর দুষ্টামির বিচার নিয়ে আসে। এবং তাদের মধ্যে ঝগড়া শুরু হয়। তার একটি দোকান রয়েছে "গাড়া ইলেকট্রনিক্স" নামে। চম্পকলাল তাকে জেঠিয়া বলে ডাকে। দয়া তাকে টাপু কে পাপা (টাপুর বাবা), ববিতা তাকে জেঠাজি এবং সোসাইটির অন্যান্য মহিলারা জেঠাভাই বলে ডাকে। জেঠালাল তার স্ত্রী দয়াকে গভীরভাবে ভালোবাসলেও ববিতার প্রতি তার গোপণ আকর্ষণ রয়েছে। সে ববিতা কে পটানোর কোনো সুযোগ হাতছাড়া করতে চায় না। জেঠালাল এর মতে তার ভাগ্য অনেক খারাপ যার ফলে সে সবসময় বিপদে পড়ে। সে সবসময় তার শ্যালক সুন্দরলাল এর উপর বিরক্ত থাকে। কিন্তু দয়ার কারণে সবসময় চুপ থাকে যে তার ভাইকে অনেক ভালোবাসে। তাদের দুইজনের মধ্যে একটি শীতল যুদ্ধ আছে যেটির ব্যাপারে তার বন্ধু তারাক মেহতা ছাড়া কেউই অবগত নয়। তার দোকানের কর্মচারী নাটু কাকা তাকে সবসময় বেতন বাড়ানোর জন্য দাবি করে, এবং বাঘা তার বিভিন্ন রকমের বুদ্ধি ও তার প্রেমিকা বাউরি দোকান চলার সময় তাকে বিরক্ত করে। তার মূল শত্রু হলো কৃষ্ণাণ আইয়ার, ববিতার স্বামী। তার সবচেয়ে কাছের বন্ধু হলো তারাক মেহতা, যে জেঠালাল কে বিপদ থেকে উদ্ধার করে। তাই জেঠালাল তাকে "ফায়ার বিগ্রেড" বলে ডাকে।
সঠিক অনুচ্ছেদ শিরোনাম কোনটি?
titleA. জেঠালাল চম্পকলাল গাড়া
titleB. চরিত্র পরিচিতি
titleC. দয়া জেঠালাল গাড়া
titleD. গাড়া পরিবার
উত্তর: titleA
ইরানি আজেরি জাতি পারসিকদের পরেই ইরানের বৃহত্তম জাতিগত গোষ্ঠী এবং মোট জনসংখ্যার প্রায় এক-চতুর্থাংশ। আজেরিরা আজারবাইজানি নামেও পরিচিত। এরা মূলত ইরানের উত্তর-পশ্চিমের প্রদেশগুলিতে যথা পূর্ব আজারবাইজান প্রদেশ, পশ্চিম আজারবাইজান প্রদেশ, আর্দাবিল প্রদেশ, জানজান প্রদেশে বাস করে। আজেরিরা ইরানের সমাজের অবিচ্ছেদ্য অংশ। সমাজের রাজনৈতিক, সামরিক ও বুদ্ধিবৃত্তিক সব স্তরে এদের প্রতিনিধি আছে। আজেরিরা মূলত তুর্কি জাতি হলেও এদেরকে আজেরি-ই বলা হয় এবং বাকী তুর্কি জাতিগুলিকে একসাথে তোর্ক তথা তুর্কি ধরা হয়।

সঠিক অনুচ্ছেদ শিরোনাম কোনটি?
titleA. ইরানি জর্জীয়
titleB. ইরানি কাজাখ
titleC. ইরানি আজেরি জাতি
titleD. ইরানি ইহুদী
উত্তর: titleC
বাদি ১৯৪৪ সালের ৭ আগস্ট শিল্প নগরী মহল্লা আল-কুবরাতে জন্মগ্রহণ করেন। তিনি ১৯৬৫ সালে কায়রো বিশ্ববিদ্যালয় থেকে ভেটেরিনারি মেডিসিনের উপর একটি ডিগ্রি অর্জন করেন। 

একই বছরে দেশব্যপী নেতাকর্মীদের ব্রাদারহুডের নেতা সৈয়দ কুতুব সহ মুসলিম ব্রাদারহুডের রাজনৈতিক কর্মকাণ্ডের জন্য দফায় দফায় গ্রেফতারের সময় প্রথমবার তাকে গ্রেপ্তার করা হয়েছিল; সামরিক ট্রাইব্যুনাল তাকে ১৫ বছরের কারাদণ্ডে দণ্ডিত করা হয়েছিল। ৯ বছর পরে, ১৯৭৪ সালে মিশরের রাষ্ট্রপতি আনোয়ার আল-সাদাত দ্বারা ব্রাদারহুডের প্রায় সমস্ত বন্দীদের সাথে তিনি প্যারোলে মুক্তি পান। বাদি তার পড়াশোনা চালিয়ে যেতে থাকেন এবং মিশরের বিভিন্ন বিশ্ববিদ্যালয়ে শিক্ষকতা জীবন শুরু করেন। তিনি বেনি সুয়েফ বিশ্ববিদ্যালয়ের ভেটেরিনারি অনুষদে প্যাথলজির খণ্ডকালীন অধ্যাপক ছিলেন। 

সঠিক অনুচ্ছেদ শিরোনাম কোনটি?
titleA. জীবনী
titleB. প্রাথমিক জীবন
titleC. ব্যক্তিগত জীবন
titleD. ২০১৩ সংকট, গ্রেপ্তার এবং বিচার
উত্তর: titleB
তথ্যপ্রযুক্তিতে বেশ কিছু শাখায় মৌলিক সংখ্যার ধারণার প্রয়োগ আছে, যেমন পাবলিক কী ক্রিপ্টোগ্রাফি, যা বড় সংখ্যাকে মৌলিক উৎপাদকে বিশ্লেষিত করার জটিলতার সুযোগ নেয়। আবার কম্পিউটারে যৌথভাবে মৌলিক সংখ্যা খুঁজে বের করার প্রকল্প বিশেষ ধরনের মৌলিক সংখ্যা নিয়ে গবেষণা উস্কে দিয়েছে, এর মধ্যে উল্লেখযোগ্য হল মার্জেন মৌলিক সংখ্যা, যার মৌলিকতা নির্ধারণ তুলনামূলকভাবে সহজতর। ২০০৯ সালের হিসাব অনুযায়ী জ্ঞাত সর্ববৃহৎ মৌলিক সংখ্যায় ১৩০ লক্ষ অঙ্ক আছে।

সঠিক অনুচ্ছেদ শিরোনাম কোনটি?
titleA. ইরাটস্থেনেসের ছাকনি
titleB. মৌলিক সংখ্যার ধারণার প্রয়োগ
titleC. মৌলিকত্ব
titleD. পাটিগণিতের মৌলিক উপপাদ্য
উত্তর: titleB
ম্যান অব দ্য ফাইনাল ম্যাচ
১৯৮৭ - ডেভিড বুন - ৭৫

১৯৮৭ সালের ক্রিকেট বিশ্বকাপের ফাইনালে অস্ট্রেলিয়া টসে জয়ী হয়ে ইংল্যান্ডের বিপক্ষে ব্যাটিংয়ে নামে। উদ্বোধনী জুটিতে ডেভিড বুন ও জিওফ মার্শ চমৎকার ভিত্তি গড়েন। ডেভিড বুন দলের পক্ষে সর্বোচ্চ ৭৫ রান করেন ১২৫ বলের বিনিময়ে। জিওফ মার্শ এবং ডিন জোন্সের সাথে জুটি গড়ে দলকে একপর্যায়ে ১ উইকেটে ১৫০-এ নিয়ে যান। তিনি আউট হলে দলের রান দাড়ায় ৪ উইকেটে ১৬৮। দলের পক্ষে একমাত্র তিনিই পঞ্চাশোর্ধ্ব ইনিংস করতে সক্ষম হয়েছিলেন। বুন তাঁর অসাধারণ এ ইনিংসের জন্যে ম্যান অব দ্য ম্যাচের পুরস্কার অর্জন করেন। অন্যান্য ব্যাটসম্যানরাও ভাল রান করেছেন। বিশেষ করে অধিনায়ক অ্যালান বর্ডার ও মাইক ভেলেটা দলকে ২৫৩ রানে নিয়ে যান।

এ রানের জবাব দিতে ইংল্যান্ডের ইনিংস ২৪৬ রানে থেমে যায়। ক্রেগ ম্যাকডারমট, স্টিভ ওয়াহ, সাইমন ও’ডনেল এবং বর্ডার উইকেটগুলো দখল করেন। ডেভিড বুনের অনবদ্য ৭৫ রান দলকে প্রথমবারের মতো বিশ্বকাপ শিরোপা লাভে অসামান্য ভূমিকা রাখে। এছাড়াও, ইংল্যান্ডের রানসংখ্যা ৫ উইকেটে ২১৮ থাকা অবস্থায় তিনি জন এম্বুরিকে রান আউট করেন।

সঠিক অনুচ্ছেদ শিরোনাম কোনটি?
titleA. ইতিহাস
titleB. বিশ্বকাপ ক্রিকেট, ১৯৮৭
titleC. বিশ্বকাপ ক্রিকেট, ১৯৭৯
titleD. বিশ্বকাপ ক্রিকেট, ১৯৮৩
উত্তর: titleB
রবীন্দ্রনাথ ঠাকুর মোট তেরোটি উপন্যাস রচনা করেছিলেন। এগুলি হল: "বৌ-ঠাকুরাণীর হাট" (১৮৮৩), "রাজর্ষি" (১৮৮৭), "চোখের বালি" (১৯০৩), "নৌকাডুবি" (১৯০৬), "প্রজাপতির নির্বন্ধ" (১৯০৮), "গোরা" (১৯১০), "ঘরে বাইরে" (১৯১৬), "চতুরঙ্গ" (১৯১৬), "যোগাযোগ" (১৯২৯), "শেষের কবিতা" (১৯২৯), "দুই বোন" (১৯৩৩), "মালঞ্চ" (১৯৩৪) ও "চার অধ্যায়" (১৯৩৪)। "বৌ-ঠাকুরাণীর হাট" ও "রাজর্ষি" ঐতিহাসিক উপন্যাস। এদুটি রবীন্দ্রনাথের প্রথম উপন্যাস রচনার প্রচেষ্টা। এরপর থেকে ছোটগল্পের মতো তার উপন্যাসগুলিও মাসিকপত্রের চাহিদা অনুযায়ী "নবপর্যায় বঙ্গদর্শন", "প্রবাসী", "সবুজ পত্র", "বিচিত্রা" প্রভৃতি পত্রিকায় ধারাবাহিকভাবে প্রকাশিত হয়।

"চোখের বালি" উপন্যাসে দেখানো হয়েছে সমসাময়িককালে বিধবাদের জীবনের নানা সমস্যা। "নৌকাডুবি" উপন্যাসটি আবার লেখা হয়েছে জটিল পারিবারিক সমস্যাগুলিকে কেন্দ্র করে। "গোরা" রবীন্দ্রনাথের শ্রেষ্ঠ উপন্যাস। এই উপন্যাসে দেখানো হয়েছে ঊনবিংশ শতাব্দীর শেষার্ধের হিন্দু ও ব্রাহ্মসমাজের সংঘাত ও ভারতের তদানীন্তন সামাজিক ও রাজনৈতিক সমস্যাগুলি। "ঘরে বাইরে" উপন্যাসের বিষয়বস্তু ১৯০৫ সালের বঙ্গভঙ্গ-বিরোধী আন্দোলনের প্রেক্ষাপটে নারী ও পুরুষের সম্পর্কের জটিলতা। স্বামী-স্ত্রীর সম্পর্কের জটিলতা আরও সূক্ষ্মভাবে উঠে এসেছে তার পরবর্তী "যোগাযোগ" উপন্যাসেও। "চতুরঙ্গ" উপন্যাসটি রবীন্দ্রনাথের “ছোটগল্পধর্মী উপন্যাস”। স্ত্রীর অসুস্থতার সুযোগে স্বামীর অন্য স্ত্রীলোকের প্রতি আসক্তি – এই বিষয়টিকে উপজীব্য করে রবীন্দ্রনাথ "দুই বোন" ও "মালঞ্চ" উপন্যাসদুটি লেখেন। এর মধ্যে প্রথম উপন্যাসটি মিলনান্তক ও দ্বিতীয়টি বিয়োগান্তক। রবীন্দ্রনাথের শেষ উপন্যাস "চার অধ্যায়" সমসাময়িক বিপ্লবী আন্দোলনের প্রেক্ষাপটে একটি বিয়োগান্তক প্রেমের উপন্যাস।

রবীন্দ্রনাথ ঠাকুরের উপন্যাস অবলম্বনে কয়েকটি চলচ্চিত্র নির্মিত হয়েছে। এগুলির মধ্যে উল্লেখযোগ্য সত্যজিৎ রায়ের "ঘরে বাইরে" ও ঋতুপর্ণ ঘোষের "চোখের বালি"।

সঠিক অনুচ্ছেদ শিরোনাম কোনটি?
titleA. উপন্যাস
titleB. কবিতা
titleC. রাজনৈতিক মতাদর্শ ও শিক্ষাচিন্তা
titleD. যৌবন (১৮৭৮-১৯০১)
উত্তর: titleA
ক্যারিবীয় অঞ্চলে অনুষ্ঠিত ২০০৭ সালের ক্রিকেট বিশ্বকাপে র‌্যাঙ্কিন সফলভাবে কাটান। প্রতিযোগিতায তিনি আয়ারল্যান্ডের সর্বোচ্চ উইকেট সংগ্রহকারীর ভূমিকায় অবতীর্ণ হয়েছিলেন তিনি। ৯ খেলায় ২৯.৬৭ স্ট্রাইক রেটে ২৭ রান গড়ে ১২ উইকেট লাভ করেন। আয়ারল্যান্ডের দ্বিতীয় খেলায় র‌্যাঙ্কিনের চমকপ্রদ পরিসংখ্যান (৩/৩২) করায় পাকিস্তান ১৩২ রানে অল-আউট হয় ও তার দল জয়লাভ করে যা বড় ধরনের অঘটন ঘটায়। এ বিজয়ের ফলে আয়ারল্যান্ড দল পরবর্তী রাউন্ডে উত্তীর্ণ হয়। কিন্তু ফিবুলায় ফাটল ধরায় ভারত ও দক্ষিণ আফ্রিকার বিপক্ষে তিনি মাঠে নামতে পারেননি ও তার দল পরাজিত হয়।

বিশ্বকাপের পর আগস্ট, ২০০৮ সালে র‌্যাঙ্কিন আয়ারল্যান্ডের হয়ে প্রথম অংশগ্রহণ করেন। ওয়ারউইকশায়ারে যোগদানের পূর্বে তিনি কেনিয়ার বিপক্ষে ৩ ম্যাচের সিরিজের প্রথম দুইটি খেলায় অংশ নেন। প্রথম খেলায় তিনি ২৬ রানের বিনিময়ে ২ উইকেট নেন ও ৩৩ রানে জয়লাভ করে তার দল। আয়ারল্যান্ড ৮ ওভার ব্যাটিং করা অবস্থায় বৃষ্টিজনিত কারণে তিনি দ্বিতীয় খেলায় বোলিং করতে পারেননি। অক্টোবর, ২০০৮ সালে র‌্যাঙ্কিন আন্তঃমহাদেশীয় কাপে নামিবিয়ার বিপক্ষে খেলেন। খেলায় তার বোলিং পরিসংখ্যান ছিল ৭/৭২; যাতে তিনি দ্বিতীয় ইনিংসে ৫/৩৯ নেন ও তার দল আট রানের ব্যবধানে পরাজিত করে। এ খেলায় তিনি তার প্রথম-শ্রেণীর ক্রিকেটে প্রথম পাঁচ-উইকেট লাভ করেন। প্রতিযোগিতার চূড়ান্ত খেলায় নামিবিয়ার বিরুদ্ধে আয়ারল্যান্ড ৯ উইকেটে জয়ী হয় যাতে তার অংশগ্রহণ ছিল ৬/২০৭।

সঠিক অনুচ্ছেদ শিরোনাম কোনটি?
titleA. ইংল্যান্ড ক্রিকেট দল
titleB. আয়ারল্যান্ড ক্রিকেট দল
titleC. ঘরোয়া ক্রিকেট
titleD. আন্তর্জাতিক ক্রিকেট
উত্তর: titleB
তৎকালীন ব্রিটিশ উপনিবেশ হিসেবে বসবাসকারীদের মাধ্যমে কেনিয়ায় ক্রিকেটের প্রচলন ঘটে। ১৮৯৯ সালে মোম্বাসায় প্রথম খেলা শুরু হয় ও পরবর্তীকালে সমগ্র দেশে ছড়িয়ে পড়ে। প্রথম ক্রিকেট খেলায় কেনিয়ার জাতীয় ক্রিকেট দলের সদস্যসহ উইকেট-রক্ষক গাছের বাকল পরিধান করে মাঠে নামতো। তন্মধ্যে "হেনরি গুয়াম্বে" নামীয় উইকেটরক্ষক দুটি স্ট্যাম্পের সাথে কলা গাছের বাকল সহযোগে মাঠে নেমেছিলেন বলে জানা যায়। ১৯১০ সালে খেলা পরিচালনাকারী দল ও ব্রিটিশ বসবাসকারীদের মধ্যে খেলার প্রচলন হয় যা ১৯৬৪ সাল পর্যন্ত অনুষ্ঠিত হতো। এছাড়াও, ১৯৩৩ সালে ইউরোপীয় বনাম এশীয়দের মধ্যেও খেলা শুরু হয়েছিল।

১৯৫১ সালে আন্তর্জাতিক ক্রিকেট অঙ্গনে কেনিয়ার যাত্রা শুরু হয়। তখন তারা তাঞ্জানিয়া (তৎকালীন টাঙ্গানিকা) এবং উগান্ডার মধ্যে নিয়মিতভাবে খেলতো।

১৯৫৩ সালে কেনিয়ান ক্রিকেট অ্যাসোসিয়েশন গঠিত হয়। এ সময়কালের মধ্যে সফরকারী দলের মানদণ্ডে ভিন্নতা পরিলক্ষিত হয়। ১৯৫৮ সালে বাসিল ডি’অলিভিয়েরা নামীয় একজন অ-ইউরোপীয় দক্ষিণ আফ্রিকান দলের নেতৃত্ব দিয়েছিলেন। দক্ষিণ আফ্রিকা কেনিয়া সফরে এসে দু'টি খেলায় জয়লাভ করেছিল; তন্মধ্যে পূর্ব আফ্রিকা ক্রিকেট দলের বিপক্ষের জয়ও এর অন্তর্ভুক্ত ছিল।

সঠিক অনুচ্ছেদ শিরোনাম কোনটি?
titleA. ইতিহাস
titleB. আইসিসি সদস্য
titleC. দলীয় সদস্যবৃন্দ
titleD. বিশ্বকাপ ক্রিকেট
উত্তর: titleA
পীর গোরাচাঁদের আসল নাম হল পীর "হজরত শাহ সৈয়দ আব্বাস আলী রাজী"। তার পিতার নাম হজরত করিম উল্লাহ এবং মাতার নাম মায়মুনা সিদ্দিকা। আনুমানিক ১২৬৫ খ্রিষ্টাব্দে আরবের মক্কা নগরে জমজম মহল্লায় বিখ্যাত কোরায়েশ বংশে তিনি জন্মগ্রহণ করেন। পীর হজরত শাহজালাল এঅমনির কাছে তরীকা সুফীমতে দীক্ষাগ্রহণের পর গুরুর নির্দেশে ভারতবর্ষে ধর্মপ্রচারে আসেন। 

গোরাচাঁদ (সৈয়দ আব্বাস আলী) ছোটবেলা থেকে খুবই ধর্মপ্রাণ মানুষ ছিলেন। আধ্যাত্মিক জীবনের উন্নতি সাধনের জন্য অতি অল্প বয়সেই তিনি গৃহত্যাগ করেন। এরপর হজরত শাহ জালালের শিষ্যত্ব গ্রহণ করে পীরভ্রাতাদের সঙ্গে ভারতে ইসলাম ধর্ম প্রচারে আসতে মনস্থ করেন। পিতা করিমউল্লাহ অনিচ্ছা সত্ত্বেও তাকে সুদূর ভারতে ধর্মপ্রচারে যেতে দিতে রাজি হন; সঙ্গে নিজের পালকপুত্র মাহতাবউদ্দীনকে তার দেখাশুনার জন্য প্রেরণ করেন। 

সঠিক অনুচ্ছেদ শিরোনাম কোনটি?
titleA. জন্ম-বৃত্তান্ত
titleB. গোরাচাঁদ ও চন্দ্রকেতু
titleC. বিভিন্ন নজরগাহ বা স্মৃতিসৌধ
titleD. অকানন্দ-বকানন্দের হাতে মৃত্যু
উত্তর: titleA
৩০০ খ্রিষ্টাব্দের দিকে মা'রিব বাঁধের বড় বন্যার কারণে ইয়েমেন থেকে কাহলানে অভিবাসিত হওয়ার সময়ে তালাবা বিন আমর, সকল আইসের পূর্ব পুরুষ, নিজের গোত্র থেকে আলাদা হয়ে যান এবং ইয়াসরিবে (মদিনা) বসবাস শুরু করে। এই এলাকা তখন ইহুদিতে শাসনাধীন ছিলো। বনু কয়লা গোত্র কিছুদিন ইহুদিদের প্রজা হিসেবে ছিলো। খাজরাজ গোত্রের মালিক বিন আজলান ইহুদিদের কাছ থেকে স্বাধীনতা আদায় করে নেন। ফলে আউজ এবং খাজরাজ গোত্র খেঁজুর বাগানের মালিকানা(শেয়ার) লাভ করে। ৫ম শতকে বনু ক্বয়েলা গোত্র ইয়াসরিবকে নিজেদের নিয়ন্ত্রণে নিতে সক্ষম হয় এবং ইহুদি গোত্রগুলো এক শতাব্দীর জন্য ইতিহাসের আড়ালে চাপা পড়ে।

সঠিক অনুচ্ছেদ শিরোনাম কোনটি?
titleA. প্রাক ইতিহাস
titleB. ইতিহাস
titleC. তথ্য উৎস
titleD. হিজরত (৬২২ খ্রিস্টাব্দ)
উত্তর: titleA
১৯০১ সালে আবদুর রহমানের বংশধর হাবিবউল্লাহ খান বাস্তুচ্যুতদের সাধারণ ক্ষমা ঘোষণা করে। কিন্তু আবদুর রহমানের সময়েই আফগান প্রশাসন ও হাজারাদের মধ্যকার সম্পর্কে গভীর ফাটল দেখা যায়। হাজারারা ২০শ শতাব্দীর প্রায় পুরোটা সময় জুড়ে প্রচণ্ড সামাজিক, অর্থনৈতিক ও রাজনৈতিক বৈষম্যের শিকার হতে থাকে। ১৯৩৩ সালে আফগান বাদশাহ মুহাম্মদ নাদির শাহ হাজারা সম্প্রদায়ের আবদুল খালিক নামক একজনের হাতে নিহত হন। আফগান সরকার পরবর্তীতে তাকে ও তার পরিবারের অনেক নিরপরাধ সদস্যদের গ্রেফতার করে ও ফাঁসি দেয়।

হাজারাদের মধ্যে কেন্দ্রীয় প্রশাসনের প্রতি অনাস্থা ও বিদ্রোহ চলতে থাকে। বিশেষ করে ১৯৪৫-৪৬ সালে মুহাম্মদ জহির শাহর আমলে হাজারাদের ওপর আরোপিত বিশেষ করের বিরুদ্ধে আন্দোলন শুরু হয়। একই সময়ে যাযাবর সম্প্রদায় "কুচি" সরকারের কর অব্যাহতি পাওয়ার সাথে সাথে বিশেষ অর্থ সাহায্যও লাভ করত। বিদ্রোহীরা সরকারি কর্মকর্তাদের ধরে হত্যা করতে শুরু করে। এর প্রেক্ষিতে কেন্দ্রীয় সরকার বিদ্রোহ দমাতে সৈন্য প্রেরণ করে এবং পরবর্তীতে কর তুলে নেয়।
সোভিয়েত-আফগান যুদ্ধের সময় আফগানিস্তানের অন্যান্য অঞ্চলের মতো হাজারাজাতে খুব একটা যুদ্ধ হয় নি। যদিও হাজারা রাজনৈতিক দলগুলো দ্বন্দ্বে জড়িয়ে পড়ে। কোয়েটা ভিত্তিক রাজনৈতিক দল "তানজাইম-ই নাসল-ই নাও-ই হাজারা" এবং ধর্মনিরপেক্ষ বুদ্ধিজীবী ও হাজারাজাতের ইসলামপন্থী দলগুলোর মধ্যে বিভাজন দ্রখা দেয়। ১৯৭৯ এর মধ্যে ইসলামপন্থী হাজারা গোষ্ঠী সোভিয়েত সমর্থিত আফগান সরকারের থেকে হাজারাজাতকে মুক্ত করে এবং পরবর্তীতে ধর্মনিরপেক্ষদের থেকে সম্পূর্ণ হাজারাজাতের অধিকার নিয়ে নেয়। ১৯৮৪ সালের মধ্যে নিরপেক্ষ গোষ্ঠী ইসলামপন্থীদের কাছে সমস্ত শক্তি হারায়।

১৯৮৯ সালে সোভিয়েতের পতনের পর, ইসলামি গোষ্ঠীগুলো তাদের রাজনৈতিক আবেদন বৃদ্ধির প্রয়োজনীয়তা বুঝতে পারে এবং হাজারা জাতীয়তাবাদের দিকে দৃষ্টি দেয়। এর মাধ্যমে হাজারা বিদ্রোহীদের ("হারাকাত-ই ইসলামি" বাদে) সংগঠন হিজবে-ওয়াহদাত প্রতিষ্ঠা লাভ করে। ১৯৯২ সালে কাবুলের রাজবংশের পতন হলে "হারাকাত-ই ইসলামি" বুরহানউদ্দিন রব্বানীর সরকারের পক্ষে অবস্থান নেয় অপরদিকে হিজবে-ওয়াহদাত বিরোধী পক্ষে সমর্থন দেয়। তালিবানরা ১৯৯৫ সালে নেতা আব্দুল আলি মাজারিকে ধরে হত্যা করে এবং হিজবে-ওয়াহদাতকে কাবুল থেকে বিতারিত করে। ১৯৯৬ সালে তালিবানরা কাবুল দখল করলে হাজারারা নতুন শত্রুর বিরুদ্ধে একত্রিত হয়ে নর্দার্ন অ্যালায়েন্সে যোগ দেয়। কিন্তু প্রবল প্রতিরোধ তৈরি করা সত্ত্বেও ১৯৯৮ সালে তালিবানদের কাছে হাজারাজাতের পতন ঘটে। তালিবানরা হাজারাজাতকে বাকি বিশ্ব থেকে সম্পূর্ণ আলাদা করে রাখে এমনকি জাতিসংঘের ত্রাণও বামিয়ান, ঘোর, ওয়ারদক ও দায়কুন্দিতে প্রবেশ করতে দেয়নি।

যদিও হাজারারা সোভিয়েত-বিরোধী আন্দোলনে যোগ দিয়েছিল, তারপরও কিছু হাজারা সমাজতান্ত্রিক সরকারে যোগ দেয় ও সংখ্যালঘুদের বিরুদ্ধে ব্যবস্থা নেয়। হাজারা সম্প্রদায়ের সুলতান আলি কিশতমান্দ ১৯৮১-১৯৯০ সাল পর্যন্ত (১৯৮৮ সালের কয়েকদিন ছাড়া) আফগানিস্তানের প্রধানমন্ত্রীর দায়িত্ব পালন করেন। তেমনি বাঘলান প্রদেশের ইসমাইলি হাজারারা সমাজতান্ত্রিক সরকার ও তাদের পীর সৈয়দ জাফর নাদেরির নেতৃত্বে সমাজতন্ত্র সমর্থিত আধা-সামরিক বাহিনীকে সমর্থন করে।

হিউম্যান রাইটস ওয়াচের মতে এই সময়ের মধ্যে দখলকারী পশতু তালিবানদের দ্বারা হাজারারা প্রচণ্ড নির্যাতন এবং গণহত্যা-লুটতরাজের শিকার হয়। হাজারাজাতের পাশাপাশি তালিবান নিয়ন্ত্রিত সমস্ত জেলাতেই এই ধরনের নির্যাতন-নিপীড়ন সংঘটিত হয়। বিশেষত ১৯৯৮ সালে মাজার-ই-শরিফ দখল করে প্রায় ৮,০০০ সাধারণ মানুষকে হত্যার পর তালিবানরা সরাসরি হাজারাদের আক্রমণ করার ঘোষণা দেয়।

সঠিক অনুচ্ছেদ শিরোনাম কোনটি?
titleA. ২০শ শতাব্দী
titleB. ইতিহাস
titleC. ব্যুৎপত্তি
titleD. ধর্ম
উত্তর: titleA
২০১১ সালের ভারতীয় জনগণনা অনুসারে ফতেহপুর জেলার জনসংখ্যা ছিল ২,৬৩২,৭৩৩ জন, যা প্রায় কুয়েতের জনসংখ্যার সমান বা মার্কিন যুক্তরাষ্ট্রের নেভাদার রাজ্যের জনসংখ্যার সমান এটি ভারতে ৬৪০টি জেলার মধ্যে ১৫৪ তম জনবহুল জেলায় স্থান পেয়েছে। জেলার জনসংখ্যার ঘনত্ব । ২০০১ থেকে ২০১১ এর দশকে জনসংখ্যার বৃদ্ধির হার ছিল ১৪.০৫%। ফতেহপুর জেলার লিঙ্গ অনুপাত প্রতি ১০০০ জন পুরুষের বিপরীতে ৯০১ জন মহিলা রয়েছে এবং সাক্ষরতার হার ৬৭.৪৩%।

ভারতের ২০১১ সালের জনগণনার সময়ে ফতেহপুর জেলার জনসংখ্যার ৯৭.৪৯% হিন্দি এবং ২.৯৯% উর্দুকে তাদের প্রথম ভাষা হিসেবে উল্লেখ করেছিল।

সঠিক অনুচ্ছেদ শিরোনাম কোনটি?
titleA. জনসংখ্যা
titleB. বিভাগ
titleC. ইতিহাস
titleD. পরিবহন
উত্তর: titleA
অর্নিথোপডরা তিনটি প্রধান ভাগে বিভক্ত, যথা হেটারোডন্টোসরিডি, হিপসিলোফোডন্টিডি এবং ইগুয়ানোডন্টিয়া।

হেটারোডন্টোসরিডরা খুব ছোট হত (দৈর্ঘ্য ১ মিটারের কম) আর এদের সময়কাল ছিল আদি থেকে অন্ত্য জুরাসিক। "অ্যাব্রিকটোসরাস" বাদে প্রত্যেকের উপরের শ্বদন্ত আয়তনে নিচের শ্বদন্তের থেকে ছোট হত। অন্যান্য ডাইনোসরের তুলনায় এদের অগ্রপদ অস্বাভাবিক রকমের লম্বা।

হিপসিলোফোডন্টিডরা ১ থেকে ২ মিটার অবধি লম্বা হত। সাত মহাদেশের প্রতিটিতেই এদের জীবাশ্ম পাওয়া গেছে। এদের সময়কাল মধ্য জুরাসিক থেকে অন্ত্য ক্রিটেশিয়াস। এদের প্রাচীনতম জীবাশ্ম হল চীন থেকে প্রাপ্ত "অ্যাজিলিসরাস" । এদের উল্লেখযোগ্য বৈশিষ্ট্য হল ছোট আকারের কাঁধের হাড় বা স্ক্যাপুলা এবং কোমরের অস্থিচক্রে একটি নলাকার উপবৃদ্ধি।

ইগুয়ানোডন্টিডরা হল অন্ত্য ক্রিটেশিয়াস স্তর থেকে প্রাপ্ত বিচিত্র কিন্তু জিনগতভাবে নিকটাত্মীয় কয়েকটি প্রজাতির সমষ্টি। এদের বিশেষ বৈশিষ্ট্যের মধ্যে পড়ে একাধিক দাঁত জুড়ে গিয়ে সৃষ্ট যৌগিক দাঁত ও আঙুল যুক্ত হাতের তালু। প্রাচীনতম ইগুয়ানোডন্টিড হল "টেনন্টোসরাস"। আরও কয়েকটি প্রজাতি হল বিখ্যাত "ইগুয়ানোডন", "ক্যাম্পটোসরাস" এবং "মাটাবারাসরাস"।

ইগুয়ানোডন্টিডদের অন্যতম শাখা হ্যাড্রোসরিডরা ক্রিটেশিয়াসের শেষভাগে বিবর্তিত হয় এবং এদের কোনো কোনো প্রজাতি বিশাল আয়তন ধারণ করে। "শানটুঙ্গোসরাস" হল বৃহত্তম হ্যাড্রোসরিড তথা বৃহত্তম অর্নিথোপড।

সঠিক অনুচ্ছেদ শিরোনাম কোনটি?
titleA. অর্নিথোপোডা
titleB. আর্কোসর থেকে ডাইনোসর
titleC. মার্জিনোসেফালিয়া
titleD. থাইরিওফোরা
উত্তর: titleA
এই সময়ের মধ্যে ৩০ এপ্রিল ২০০৭ সালে বয়ই ইস্টার্ন মেনোনাইট বিশ্ববিদ্যালয়ে তার কোর্সটি শেষ করেন এবং সে বছরের মে মাসে লাইবেরিয়ায় তার সন্তানদের কাছে ফিরে যান -এতদিন তার বাবা মা যাদের দেখাশোনা করেছিলেন –তিনি বুঝতে পেরেছিলেন যে তার নয় মাস দূরে থাকা সবাইকে কষ্ট দিয়েছে। ভার্জিনিয়ায় তিনি “এমন এক শীতের সাথে কাটিয়েছিলেন যা কখনো যায়নি” এবং তিনি আতংক এবং দুঃখ অনুভব করেছিলেন। ডাব্লিউএএনইপি তাদের ইচ্ছের বিরুদ্ধে নতুন দিকে নিয়ে যাওয়ার জন্য তিনি তার সাবেক বন্ধুদের করা মামলার সম্মুখীন হয়েছিলেন। তার স্নাতক ডিগ্রী (যা তাকে ২০০৭ সালে প্রদান করা হয়েছিল) তার খ্যাতি বাড়িয়ে দিয়েছিল। তার জীবনের অন্য আরেকটি পরিবর্তন ছিল টুনডে নামে এক ব্যক্তির সাথে তার সম্পর্কে জড়ানো। যিনি ছিলেন আন্তর্জাতিক সংস্থাগুলোর একজন কর্মী, লাইবেরিয়ান নারীদের শান্তি আন্দোলনের শুরুর দিকে বয়ই’র ইস্টার্ন মেনোনাইট বিশ্ববিদ্যালয়ে পড়াশোনা করা কালীন সময়ে প্রায় এক দশক ধরে তিনি বয়ই’র সন্তানদের বাবার দায়িত্ব পালন করেছিলেন, তাদের পড়াশোনার খরচ বহন করেছিলেন। পরবর্তিতে তাদের মধ্যকার সম্পর্কের অবসান ঘটে এবং ২০০৮ সালের শুরুর দিকে বয়ই একজন লাইবেরিয়ান তথ্য প্রযুক্তি বিশেষজ্ঞের সাথে সম্পর্কে জড়িয়ে পড়েন, যার নাম তিনি উল্লেখ করেছেন জেমস হিসেবে। তিনি ছিলেন ২০০৯ সালে নিউইয়র্ক শহরে জন্ম নেয়া তার ষষ্ঠ সন্তান, কন্যা জেয়ডিন থেলমা অ্যাবিগ্যাইলের পিতা।

২০০৮ সালের এপ্রিলে, বয়ই’র পরিবার ও বন্ধুরা যখন তার সবচেয়ে বড় কন্যা অ্যাম্বারের ১৪তম জন্মদিন উদযাপনের জন্য জড় হয়েছিল তখন এটি প্রকাশ্যে আসে যে বয়ই খুব মারাত্মক ভাবে মদ্যপান জনিত সমস্যায় আক্রান্ত। তার স্মৃতিচারণে বয়ই উল্লেখ করেছেন, দারিদ্রের চাপ, যুদ্ধ-বিগ্রহ জনিত ট্রমা, সময়ের দাবীগুলো পূরণ করতে না পারার চাপ, এক দশক পরিবার থেকে দূরে থাকার কষ্ট ও নিঃসঙ্গতা ভুলে থাকার জন্য তিনি মদ্যপান শুরু করেছিলেন। অ্যাম্বারের জন্মদিনের অনুষ্ঠানে বয়ই’র সন্তানেরা তাকে ১৪ গ্লাস ওয়াইন পান করতে দেখে। তিনি আলসারে ভুগছিলেন, জেমসকে অনুরোধ করেছিলেন তাকে ডাক্তারের কাছে নিয়ে যেতে :

“আমি দেখলাম বাচ্চারা আমার চারপাশে জড়ো হয়েছে, তাদের আতঙ্গিত অসহায় মুখ। মদ্যপান ত্যাগ করা খুব সহজ ছিল না। আমি এখনো নিদ্রাহীনতায় ভুগি, তবে আমি আর মদ পান করি না।”

সঠিক অনুচ্ছেদ শিরোনাম কোনটি?
titleA. ধর্মীয় দৃষ্টিভঙ্গি
titleB. ব্যক্তিগত সংগ্রাম
titleC. প্রারম্ভিক জীবন
titleD. ওমেন ইন পিস এন্ড সেকুরিটি নেটওয়ার্ক (ডাব্লিউআইপিএসইএন)
উত্তর: titleB
সা-ছেন-কুন-দ্গা'-স্ন্যিং-পোর পিতা 'খোন-দ্কোন-ম্ছোগ-র্গ্যাল-পো তাকে হেবজ্র তন্ত্র সম্বন্ধে শিক্ষা দেন। তার পিতার মৃত্যুর পর দ্বিতীয় সা-স্ক্যা-খ্রি-'দ্জিন রিন-ছেন-গ্রাগ্স তাকে শিক্ষাদান করেন। এছাড়াও ল্চাগ্স-থার-বা (), গ্রাগ্স-'ব্যোর-শেস-রাব () ও ছোস-ক্যি-র্গ্যাল-ম্ত্শান () প্রভৃতি বিখ্যাত বৌদ্ধ পন্ডিত তার শিক্ষার ভার নেন। বারো বছর বয়সে তিনি রোং-ঙ্গুর-স্মিগ () নামক স্থানে দার-মা-স্ন্যিং-পো নামক বৌদ্ধ লামার নিকট অভিধর্মকোষ সম্বন্ধে শিক্ষালাভ করেন। রিন-ছেন-গ্রাগ্সের মৃত্যু হলে ১১১১ খ্রিষ্টাব্দে তিনি তৃতীয় সা-স্ক্যা-খ্রি-'দ্জিন নির্বাচিত হন। সা-স্ক্যা-খ্রি-'দ্জিন হিসেবে নির্বাচিত হওয়ার পর তিনি 'খোন-স্ক্যি-ছুব-গ্রা-ল্হা-বা () নামক তার এক আত্মীয়ের নিকট চক্রসম্বর এবং 'ব্রোগ-মি-শাক্য-য়ে-শেস দ্বারা প্রাপ্ত হেবজ্র তন্ত্র সম্বন্ধে শিক্ষালাভ করেন। এছাড়াও তিনি তার পিতার শিক্ষক মাল-ব্লো-গ্রোস-গ্রাগ্স-পার নিকট চক্রসম্বর, যমরি, পঞ্জরনাথ প্রভৃতি তন্ত্র সম্বন্ধে শিক্ষালাভ করেন। ঝাং-স্তোন-ছোস-'বার () নামক বিখ্যাত বৌদ্ধপন্ডিত আট বছর ধরে মার্গফল সম্বন্ধে শিক্ষাদান করেন।

সঠিক অনুচ্ছেদ শিরোনাম কোনটি?
titleA. শিক্ষা
titleB. জন্ম
titleC. মার্গফল শিক্ষা
titleD. মৃত্যু
উত্তর: titleA
মহাবিদ্যালয় বা কলেজ: বরমী ইউনিয়নে বরমী ডিগ্রী কলেজ নামে একটি কলেজ বা মহাবিদ্যালয় রয়েছে।

মাধ্যমিক বিদ্যালয়: ইউনিয়নে অবস্থিত মাধ্যমিক বিদ্যালয়ের সংখ্যা ৪টি।
মাদ্রাসা: বাংলাদেশ মাদ্রাসা শিক্ষাবোর্ড এর অধীনে পরিচালিত মাদ্রাসা রয়েছে ৫টি। এছাড়াও একটি প্রাচীন ও ঐতিহ্যবাহী কওমী মাদ্রাসা রয়েছে বরমী বাজারে। এর নাম "বরমী জামিয়া আনওয়ারিয়া মাদ্রাসা"।

বাংলাদেশ মাদ্রাসা শিক্ষাবোর্ড কতৃক পরিচালিত মাদ্রাসাগুলো হলো: 
প্রাথমিক বিদ্যালয় এর তালিকা: বরমী ইউনিয়নে ১৫টি প্রাথমিক বিদ্যালয় রয়েছে, এগুলো হলো:
অন্যান্য শিক্ষা প্রতিষ্ঠান সমূহ:
অত্র বরমী ইউনিয়নে বেশ কিছু কিন্ডার গার্টেন রয়েছে যেমন-


সঠিক অনুচ্ছেদ শিরোনাম কোনটি?
titleA. শিক্ষা
titleB. এক নজরে
titleC. ইতিহাস ও ঐতিহ্য
titleD. অবকাঠামোগত অন্যান্য উপাত্ত
উত্তর: titleA